[{"text_idx": "#000004", "text": "Pandemiaren ondorioz proben erritmoa moteldu duten segurtasun eta distantzia sozialeko neurriak hartu behar izan diren arren, gaur egun Osakidetzak jarduera aurre-pandemikoari berriro ekitea lortu du. Hala, 2022an eta urtarriletik irailera 129.738 emakume gonbidatu dituzte proba egitera, pandemiaren aurreko 2019ko aldi berean gonbidatu zituzten 126.603 lagun baino zertxobait gehiago. Gaur egun, gainera, talka-plan bat egiten ari dira, aurki emakume gazteenak probak egitera gonbidatzeko. Emakumeek gonbidapenak jasotzen dituztenean mamografia-unitateetara joaten jarraitzera animatzen ditu Osakidetzak, prebentzio goiztiarra faktore erabakigarria baita oraindik gaixotasun horri aurre egiteko."}, {"text_idx": "#000006", "text": "Hain zuzen ere, zerbitzurik onena eskaintzeko eta zehaztasun handiagoko diagnostikoak egiteko asmoz, Osakidetzak azken belaunaldiko 14 mamografo berri erosi zituen, eta 2022an instalatzen ari dira. Ekipo berriek tomosintesia dute, mamografia digitalaren 3Dko forma aurreratu bat, irudi zehatzagoa lortzeko aukera ematen duena, minbizi gehiago detektatuz. 4,9 milioi euroko inbertsioa egin da."}, {"text_idx": "#000007", "text": "Mamografoak Osakidetzako sare osoko ekipoak ordezkatzen ari dira, erreferentziako ospitale guztiek gutxienez azken belaunaldiko ekipo bat izan dezaten. Mamografo berriak honela banatuko dira:"}, {"text_idx": "#000009", "text": "Bigarren fasean, 2023 eta 2024 urteen artean, oraindik tomosintesirik ez duten gainerako ekipoak ordezkatzea aurreikusita dago, 4 guztira. Horrela, 2024rako, Osakidetzako mamografoen ekipo osoak azken teknologiako mamografia digitalak egin ahal izango ditu. Era berean, gaixotasun horren inguruko ikerketaren eta berrikuntzaren aldeko apustua azpimarratu behar da. Osakidetzan Osasun Ikerketako Institutuen bitartez gauzatzen diren ildo ugari irekita daude."}]